stanford-oval/wikipedia huggingface dataset:
Luettelo uskonnoista
Dharmaan perustuvat uskonnot > Jainalaisuus

Digambara
Svetambara
Dharmaan perustuvat uskonnot > Sikhiläisyys

Khalsa
Muita ilmestykseen perustuvia uskontoja

Manikealaisuus
Mithralaisuus
Zarathustralaisuus
Vanhat eurooppalaiset uskonnot

Germaaninen mytologia
Skandinaavinen mytologia
Kelttiläinen uskonto
Suomalainen muinaisusko
Slaavilainen mytologia
Virolainen muinaisusko
Antiikin uskonnot

Antiikin Kreikan uskonto
Antiikin Rooman uskonto
Antiikin mysteeriuskonnot
Eleusiin mysteerit
Gnostilaisuus
Mithralaisuus
Orfilaisuus
Pythagoralaisuus
Lähi-idän uskonnot

Muinaisen Egyptin uskonto
Kaukoidän uskonnot

Kungfutselaisuus
Šintolaisuus
Taolaisuus
Uuspakanuus

Aasainusko
Druidismi
Hellenismi
Pakanuus
Suomenusko
Uuspakanuus
Wicca
Vasemman käden polku

Satanismi
Saatanan kirkko
The Satanic Temple
Setiläisyys
Setin Temppeli
Afrikkalaisperäisiä uskontoja

Afrikan perinteiset uskonnot
Afroamerikkalaiset uskonnot
Candomblé
Santeria
Umbanda
Voodoo
Muita liikkeitä

Carvaka
Deismi
Unitarismi
Uskonnollinen humanismi
Uudet uskonnolliset liikkeet

Vuoden 1850 jälkeen perustettuja uususkontoja.
Uudet uskonnolliset liikkeet > Alkuperäiskansojen uudet uskonnolliset liikkeet

Henkitanssi
Lastikultti
Peyotekirkko
Uudet uskonnolliset liikkeet > Kristinuskoon perustuvat uudet uskonnolliset liikkeet

Daavidin oksa
Kristiyhteisö
Yhdistymiskirkko
Uudet uskonnolliset liikkeet > Islamiin perustuvat uudet uskonnolliset liikkeet

Nation of Islam
Uudet uskonnolliset liikkeet > Kaukoidän uudet uskonnolliset liikkeet

Ananda Marga
Falun Gong
Korkein totuus
Sathya Sai Baba
Yhdistymiskirkko
Uudet uskonnolliset liikkeet > Ufouskonnot

Heaven's Gate
Raëlilaisuus
Skientologia
Uudet uskonnolliset liikkeet > Muut uudet uskonnolliset liikkeet

Jedismi
Urantia-kirja
Esoteerisuus

Esoteerisuus
Antroposofia
Hermetismi
Okkultismi
Teosofia
Ruusuristiläisyys
Vasemman käden polku
Muuta

Animismi
Diteismi
Monoteismi
Mysteeriuskonto
Panteismi
Polyteismi
Šamanismi
Totemismi
Mallorcanpioni

| Mallorcanpioni |
| --- | --- |
 Mallorcanpioni Kööpenhaminan kasvitieteellisessä puutarhassa
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Pionikasvit Paeoniaceae
Suku::  Pionit Paeonia
Laji::  cambessedesii
Kaksiosainen nimi
 Paeonia cambessedesii  (Willk.) Willk. 
Synonyymit
 Paeonia mascula ssp. cambessedesii 
Katso myös
   Mallorcanpioni Wikispeciesissä   Mallorcanpioni Commonsissa 
Infobox OKVirheellinen NIMI-arvo: 
Mallorcanpioni (Paeonia cambessedesii, syn. Paeonia mascula ssp. cambessedesii) on pionien (Paeonia) sukuun kuuluva kasvilaji.
Mallorcanpioni on monivuotinen ruohovartinen kasvi. Sen lehdet ovat suuria ja jakautuneet lehdyköiksi, jotka ovat yläpinnoiltaan vihreitä ja alapinnoiltaan punertavia tai vaaleita. Lehdykät ovat muodoltaan epäsäännöllisen soikeita. Mallorcanpionin kukat ovat suuria ja näyttäviä. Väriltään kukat ovat purppuranpunaisia ja niissä on paljon heteitä. Mallorcanpioni kukkii alkukeväästä maalis–toukokuussa.
Mallorcanpioni kasvaa varjoisilla paikoilla, tavallisesti kallioseinämien juurella. Mallorcanpionia kasvaa luonnossa Baleaareilla Mallorcan, Menorcan sekä Cabreran saarilla.
Aiheesta muualla

Global Biodiversity Information Facility (GBIF): Paeonia cambessedesii (englanniksi)
The Peony Society: Paeonia cambessedesii (Arkistoitu – Internet Archive) (englanniksi)
Marssi

Yhdysvaltain laivaston pioneerijoukkoja (Seabee) marssimassa.
Yhdysvaltojen rykmentin sotilasmarssi, vuonna 1902.
Marssi on sotilasosaston siirtyminen paikasta toiseen (”kävelyn sotilaallinen muoto”), joko jalan tai osaston ajoneuvoilla. Jalkamarssin ohella liikuntavälineen mukaan käytetään termejä polkupyörämarssi, hiihtomarssi tai ajoneuvoin tapahtuva moottorimarssi. Marssit jaotellaan sota- ja matkamarsseihin.
Sotamarssi suoritetaan varmistettuna ja joukot asetetaan taisteluvalmiuden edellyttämään järjestykseen. Suojaustoimenpiteenä marssivan joukon edessä kulkee etujoukko, jonka edessä on kärkikomppania ja sen etupuolella joukkueen vahvuinen kärki. Marssirivistön sivustat varmistetaan partioilla. Jalkamarssin nopeus on 3–5 km/h, pyörämarssin 10–12 km/h ja moottorimarssin 30–40 km/h. Vastaavasti siirryttävät etäisyydet ovat enintään 25–30 km, 100–150 ja 300 km. Armeijassa jalkamarssilla on mukana jokin kantamus, esimerkiksi Suomen armeijassa kevyt kenttävarustus tai täyspakkaus. Pikamarssilla lisätään nopeutta vähentämällä kantamuksia ja taukoja. Sulkeis­järjestyksessä taas kuljetaan tahtimarssia, tai, käskettäessä, tahditta.
Suomessa armeijan marssitahti on poikkeuksellisen vauhdikasta muuhun Eurooppaan verrattuna. Suomessa marssitahti on noin 116-120 askelta minuutissa, kun Keski-Euroopassa tyypillinen tahti on noin 100. Suomen nopea marssitahti periytyy Preussista. 
Etenkin paraateissa marssia ohjataan musiikilla, muun muassa rummunlyönneillä tai muulla rytmisellä musiikilla, marsseilla. Suomessa tunnettuja marsseja ovat esimerkiksi Nuijamiesten marssi, Porilaisten marssi ja Jääkärimarssi.
Matkamarssi voi tarkoittaa myös muiden kuin sotilaiden yhtenäistä liikkumista paikasta toiseen, esimerkiksi mielenosoitus-, traktorimarssin, vappu- ja rauhanmarssien tapauksissa.
Aiheesta muualla

Kuvia tai muita tiedostoja aiheesta Marssi Wikimedia Commonsissa
Marilyn vos Savant

| Marilyn vos Savant> Henkilötiedot |
| --- | --- |
Koko nimi:  Marilyn vos Savant (alk. Marilyn Ann Mach)
Syntynyt: 11. elokuuta 1946 (ikä 78) St. Louis, Yhdysvallat
Kansalaisuus:  Yhdysvallat
Ammatti:  tietokirjailija ja toimittaja
Aiheesta muualla
Löydä lisää kirjailijoitaKirjallisuuden teemasivulta
Marilyn vos Savant (alk. Marilyn Mach, s. 11. elokuuta 1946 St. Louis, Yhdysvallat) on yhdysvaltalainen tietokirjailija ja toimittaja, jota on väitetty maailman älykkäimmäksi.
Elämä

Marilyn vos Savant syntyi italianamerikkalaisen Mary vos Savantin ja saksanamerikkalaisen Joseph Machin perheeseen. Hänelle tehtiin koulussa älykkyystesti seitsemän-, kahdeksan- ja yhdeksänvuotiaana, ja hän sai joka kerta täydet pisteet. Kymmenvuotiaana Savant testattiin aikuisten testillä, josta hän sai jälleen täydet pisteet. Tämän jälkeen koulun rehtori päätti, ettei tytön paikka ole luokassa, ja alkoi antaa hänelle yksityisopetusta. Hänen vanhempansa eivät kuitenkaan panneet suurta arvoa tyttärensä älykkyydelle, koska ajattelivat, että naiselle ei ole juurikaan hyötyä älykkyydestä.
Kuusitoista vuotta täytettyään Savant avioitui ja alkoi auttaa vanhempiaan heidän St. Louisiin perustamansa pesulaketjun hoidossa. Hänen vanhempiensa perustama perheyritys laajeni vain muutamassa vuodessa käsittämään 40 pesulaa sekä kemiallisen pesulan koneita ja tarvikkeita myyvän tytäryrityksen. Savantille syntyi lisäksi kaksi lasta muutaman vuoden sisällä. Savant suunnitteli opiskelevansa työssäkäynnin ja lastenhoidon ohessa mutta kävi lopulta vain muutamalla luennolla.
Savant erosi ja solmi uuden avioliiton 25-vuotiaana. Uusi liitto kesti kymmenen vuotta, minkä jälkeen hän muutti New Yorkiin, otti käyttöönsä äitinsä tyttönimen ja päätti ryhtyä kirjailijaksi. Savant julkaisi ensimmäisen tietokirjansa nelikymppisenä vuonna 1985. Guinnessin ennätysten kirja julkaisi tiedon hänen korkeasta älykkyysosamäärästään vuonna 1986. Vuodesta 1986 lähtien Savant on vastaillut ihmisten kysymyksiin "Ask Marilyn"-nimisellä kysymyspalstallaan, jota julkaistaan laajalevikkisessä Parade-lehdessä. Savant asuu New York Cityssä kolmannen aviomiehensä, kirurgi Robert Jarvikin kanssa.
Älykkyystestien tulokset

Vos Savant sai 10-vuotiaana 23-vuotiaiden huippupisteet. Hänen älykkyysosamääristään on monta tulkintaa, mutta sen sanottiin olevan hänellä 10-vuotiaana joko 218, 228 tai 230. Nykyään sen arvioidaan olevan yli 167 tai 186 (keskihajonnalla 16, jota käytetään Yhdysvalloissa). Tässä ei ole välttämättä ristiriitaa, koska keskimääräistä älykkäämpien lasten älykkyys näyttää olevan log-normaalisti jakautunut, eli satunnaismuuttujan logaritmi on normaalijakautunut. Kun verrataan vos Savantin lapsena saamaa 228 normaalijakautunutta arvoa vastaavaan log-normaaliin jakaumaan, niin saadaan 187,9, mikä on lähellä hänen aikuisena saamansa testin arvoa. Joka tapauksessa yhtä korkeat luvut ovat harvinaisia.
Savantin teoksia

1985 – Omni I.Q. Quiz Contest
1990 – Brain Building: Exercising Yourself Smarter (yhdessä Leonore Fleischerin kanssa)
1992 – Ask Marilyn
1993 – The World's Most Famous Math Problem: The Proof of Fermat's Last Theorem and Other Mathematical Mysteries
1994 – More Marilyn: Some Like It Bright!
1994 – "I've Forgotten Everything I Learned in School!": A Refresher Course to Help You Reclaim Your Education
1996 – Of Course I'm for Monogamy: I'm Also for Everlasting Peace and an End to Taxes
1996 – The Power of Logical Thinking: Easy Lessons in the Art of Reasoning... and Hard Facts about Its Absence in Our Lives
2000 – The Art of Spelling: The Madness and the Method
2002 – Growing Up: A Classic American Childhood
Markkinointiviestinnän, -tutkimuksen ja digimedian ammattilaiset MaMa

Markkinointiviestinnän, -tutkimuksen ja digimedian ammattilaiset MaMa ry on markkinointiviestinnän, -tutkimuksen ja digimedia-alan ammattilaisten edunvalvontajärjestö. MaMa on Erityisalojen Toimihenkilöliitto ERTOn jäsenyhdistys. Keskusjärjestönä on STTK, joka edustaa noin 615 000 toimihenkilöä.
Vuodesta 1972 vuoteen 2015 toiminut MaMa ry oli ammattialojensa suurin järjestö ja siihen kuului noin puolet alan ammattilaisista Suomessa. MaMa ry:n päämääränä on kehittää ja parantaa jäsentensä asemaa työmarkkinoilla, palvella työsuhteisiin liittyvissä kysymyksissä ja tarjota koulutusta ammattitaidon kehittämiseksi. MaMa toimi alan ammattilaisten viiteryhmänä, edunvalvojana ja yhteydenpitokanavana. MaMa tarjosi ERTOn kautta työsuhdeneuvontaa, työttömyysturvaa ja jäsenetuja.
MaMa julkaisi NonSordino-lehteä, joka ilmestyi kaksi kertaa vuodessa sekä verkossa että paperilehtenä.
Vuodesta 2016 lähtien toimiva DigiMaMa ry, sittemmin 2022 Digmarit ry, on jatkanut MaMa ry:n toimintaa. DigiMaMa ry syntyi, kun MaMa ry ja Tietoalan Ammattilaiset ERTO ry yhdistyivät. Yhdistyksen lehteä julkaistiin DigiMaMa-nimisenä, kaksi kertaa vuodessa ilmestyvänä paperilehtenä 2016-22. Keväällä 2023 ilmestyy yhdistyksen viimeinen säännöllisesti julkaistava paperilehti. Julkaisutoiminta jatkuu vilkkaana digitaalisessa ja sosiaalisessa mediassa.
Jäsenyys

MaMan jäseniksi liitytään Erityisalojen Toimihenkilöliitto ERTOn kautta. MaMan jäsenet kuuluvat halutessaan myös Erityisalojen Toimihenkilöiden Työttömyyskassaan.
MaMan jäsenet saavat neuvontaa ja apua ERTOn työsuhdeneuvonnasta. Muutostilanteissa ERTO ja MaMa pitävät huolta jäsenten eduista.
Maman jäsenet kuuluvat asuinpaikkakuntansa mukaisesti automaattisesti myös johonkin ERTOn 18:sta paikallisjärjestöstä, joihin kuuluu kaikkien ERTOn jäsenyhdistysten jäseniä.
MaMa toimii ERTOlta saatavan jäsenmaksupalautteen turvin eikä peri omaa jäsenmaksua. MaMaan voivat kuulua työsuhteessa olevat alan ammattilaiset, itsensä työllistäjät ja opiskelijat.
Edunvalvonta ja palkkasuositus

MaMa tekee vuosittain jäsenistönsä keskuudessa palkka- ja työsuhdekyselyn ja julkaisee palkkasuosituksen markkinointiviestinnän, -tutkimuksen ja digimedian aloille yhteistyössä ERTOn kanssa. Palkkasuosituksessa määritellään palkankorotukset ja vähimmäispalkat ammattiryhmittäin sekä kokemuksen mukaan.
MaMan pitkän tähtäimen suunnitelmana on kehittää omia toimialoja koulutuksen ja suunnitelmallisen työnantajapuolen kanssa tapahtuvan yhteistyön kautta.
Organisaatio

MaMan toiminnasta päätetään keväällä ja syksyllä yhdistyksen sääntömääräisissä kokouksissa. Syyskokouksessa valitaan hallituksen jäsenet ja päätetään tulevasta toiminnasta. Hallituksen ohella toimivissa työryhmissä voi toimia myös muita kuin hallituksen jäseniä.
Aiheesta muualla

MaMa ry
Toimihenkilöliitto Erto
Marco Campomenosi

| Marco Campomenosi> Euroopan parlamentin jäsen |
| --- | --- |
 2.7.2019–  
Ryhmä:  ID-ryhmä
Henkilötiedot
Syntynyt: 2. syyskuuta 1975 (ikä 49) Genova, Italia
Kansalaisuus:  italialainen
Tiedot
Puolue:  Pohjoisen liitto
Marco Campomenosi (s. 2. syyskuuta 1975 Genova, Italia) on italialainen poliitikko. Campomenosi edustaa Pohjoisen liitto-puoluetta. Campomenosi on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.
Matti Hyvönen

Matti Hyvönen -nimisiä henkilöitä ovat:
Matti Hyvönen (1882–1958), suomalainen kansakoulunopettaja, puutarhaviljelijä ja puutarhakirjojen tekijä
Matti Hyvönen (1929–2011), suomalainen kirjailija
Matti Hyvönen (s. 1948), suomalainen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Hyvönen”, voi hakea sivunnimihaulla, laajalla sivunnimihaulla tai tekstihaulla.
Markku Kuittinen (professori)

Markku Kuittinen (s. 1962) on suomalainen fyysikko ja professori. Hänet nimitettiin vuonna 2001 fysiikan professoriksi Joensuun yliopistoon (nyk. Itä-Suomen yliopisto). Sittemmin hän on toiminut mikro- ja nanofotoniikan professorina Itä-Suomen yliopiston Joensuun toimipisteessä.
Elämä ja ura

Markku Kuittinen kirjoitti ylioppilaaksi Nurmeksen lukiosta.
Lukion jälkeen Kuittinen jatkoi opintoja Kuopion yliopistossa, josta valmistui filosofian maisteriksi 1987 ja lisensiaatiksi 1991. Jatko-opintonsa hän suoritti Joensuun yliopistossa, jossa hän väitteli 1994 filosofian tohtoriksi.
Valmistumisen jälkeen Kuittinen työskenteli Sveitsissä 1994–1995 post doc -tutkijana Neuchâtelin yliopiston mikroteknologian instituutissa. Sen jälkeen hän toimi Joensuun yliopistossa fysiikan assistenttina.
Joensuun yliopiston fysiikan professoriksi hänet nimitettiin 2001. Nykyisin Itä-Suomen yliopistona tunnetussa oppilaitoksessa Kuittinen toimii professorina yliopiston fysiikan ja matematiikan laitoksen alaisessa fotoniikan instituutissa. Instituutti aloitti toimintansa vuonna 2013.
Tutkimusura

Fyysikkona Kuittinen on tutkinut muun muassa mikro-optiikkaa, nanofotoniikkaa, diffraktiivista optiikkaa ja polarisaatiota. Lisäksi hän on valmistanut erilaisia mikro- ja nanorakenteita. Nykyisinmilloin? professori Kuittinen johtaa mikro- ja nanofotoniikan tutkimusryhmää ja hän toimii lisäksi laitoksellaan puhdaslaboratorion johtajana.
Markku Kuittinen on tutkimusuransa aikana julkaissut yli 90 vertaisarvioitua tieteellistä artikkelia ja yli 60 muuta julkaisua.
Perhe

Markku Kuittisella on kaksi lasta.
Mario Haas

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 16. syyskuuta 1974 (ikä 50)
Syntymäpaikka: Graz, Itävalta
Pelipaikka: hyökkääjä
Pituus: 182 cm
Lempinimi: Super Mario
Seura
Seura: SV Pachern
Tehtävä: päävalmentaja
Junioriseurat
1989–1993: SK Sturm Graz
Seurat
| Vuodet | Seura | O | (M) |
| 1993–1999 | SK Sturm Graz | 185 | (66) |
| 1999–2000 | RC Strasbourg | 27 | (3) |
| 2001–2004 | SK Sturm Graz | 114 | (39) |
| 2005–2006 | JEF United Ichihara Chiba | 48 | (11) |
| 2007–2012 | SK Sturm Graz | 158 | (41) |
| Yhteensä | Yhteensä | 532 | (160) |
Maajoukkue
|  | Itävalta U21 | 12 | (2) |
| 1996–2007 | Itävalta | 43 | (7) |
Valmennusura
2013–2015: SV Tobelbad
2015–: SV Pachern
 Seurajoukkueuran tilastot kattavat vain kansalliset sarjat.
Mario Haas (s. 16. syyskuuta 1974 Graz, Itävalta) on itävaltalainen jalkapalloilija, joka pelasi ammattilaisena vuosina 1992–2012. Pelipaikaltaan hän oli hyökkääjä.
Seurajoukkueura

Haas pelasi urastaan suurimman osan kasvattajaseurassaan SK Sturm Grazissa, jossa hän nousi edustusjoukkueeseen kesällä 1993. Haas pelasi seurassa 458 Itävallan Bundesliigan ottelua, joissa hän teki 146 maalia. Hän voitti Itävallan-mestaruuden kausina 1997–1998, 1998–1999 ja 2010–2011 sekä Itävallan cupin kausina 1995–1996, 1996–1997, 1998–1999 ja 2009–2010.
SV Sturm Grazin lisäksi Haas edusti vain ranskalaista RC Strasbourgia puolentoista kauden ajan vuosina 1999–2000 ja japanilaista JEF United Ichihara Chibaa kahden kauden ajan vuosina 2005–2006. RC Strasbourgissa hän pelasi 27 Ligue 1:n ottelua tehden kolme maalia ja JEF United Ichihara Chibassa 48 maan pääsarjan ottelua tehden 11 maalia.
Maajoukkueura

Haas pelasi Itävallan alle 21-vuotiaiden maajoukkueessa 12 ottelua ja teki kaksi maalia. Itävallan A-maajoukkueessa hän pelasi 43 ottelua ja teki seitsemän maalia vuosina 1996–2007. Haas kuului joukkueeseen, kun Itävalta ainoan kerran hänen pelaajauransa aikana selviytyi MM-lopputurnaukseen vuonna 1998.
Maajoukkueura > Maalit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  | Päivä | Stadion | Ottelu | Tulos | Itävallan maalit | Kilpailu |
| 1 | 2.6.1998 | Ernst-Happel-Stadion, Wien | Itävalta–Liechtenstein | 6–0 | 5' Polster 1–0, 27' Kühbauer 2–0, 68' Stöger 3–0, 75' Stöger 4–0, 90+1' Haas 5–0, 90+3' Polster 6–0 | Ystävyysottelu |
| 2 | 19.8.1998 | Ernst-Happel-Stadion, Wien | Itävalta–Ranska | 2–2 | 42' Haas 1–1, 76' Vastić 2–1 | Ystävyysottelu |
| 3 | 26.3.2003 | Arnold Schwarzenegger Stadium, Graz | Itävalta–Kreikka | 2–2 | 54' Schopp 1–2, 81' Haas 2–2 | Ystävyysottelu |
| 4 | 30.4.2003 | Hampden Park, Glasgow | Skotlanti–Itävalta | 0–2 | 28' Kirchler 0–1, 33' Haas 0–2 | Ystävyysottelu |
| 5 | 11.6.2003 | Tivoli Stadion Tirol, Innsbruck | Itävalta–Valko-Venäjä | 5–0 | 33' Aufhauser 1–0, 47' Haas 2–0, 52' Kirchler 3–0, 62' Wallner 4–0, 67' Cerny 5–0 | EM-karsinta 2004 |
| 6 | 11.10.2003 | Ernst-Happel-Stadion, Wien | Itävalta–Tšekki | 2–3 | 48' Haas 1–1, 78' Ivanschitz 2–1 | EM-karsinta 2004 |
| 7 | 28.4.2004 | Tivoli Stadion Tirol, Innsbruck | Itävalta–Valko-Venäjä | 4–1 | 5' Kirchler 1–0, 9' Kiesenebner 2–0, 86' Haas 3–1, 88' Kollmann 4–1 | Ystävyysottelu |
Valmennusura

Peliuransa jälkeen Haas on toiminut päävalmentajana Itävallan alasarjoissa SV Tobelbadissa (2013–2015) ja SV Pachernissa (2015–).
Haas SK Sturm Grazin peliasussa 2009
Marskivihvilä

| Marskivihvilä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Vihviläkasvit Juncaceae
Suku::  Vihvilät Juncus
Laji::  maritimus
Kaksiosainen nimi
 Juncus maritimus  Lam. 
Katso myös
   Marskivihvilä Wikispeciesissä   Marskivihvilä Commonsissa 
Infobox OKNimi-testi OK: 
Marskivihvilä eli kaislavihvilä (Juncus maritimus) on vihviläkasvien (Juncaceae) heimoon ja vihvilöiden (Juncus) sukuun kuuluva kasvilaji. Se on monivuotinen ja suurikokoiseksi kasvava vihvilälaji.
Marskivihvilä voi kasvaa noin 50–100 senttimetriä korkeaksi ja sen varret kasvavat suikertavasta juurakosta yksittäin. Varret ovat sileitä ja sinivihreitä. Lehdet ovat pitkiä ja lehtien tyvitupet kiiltävänruskeita. Marskivihvilän kukinto on monikukkainen ja kukinnossa on monia kukkarykelmiä eri korkeuksilla. Kukinnon tukilehti on pitkä ja ylöspäin siirottava. Marskivihvilä kukkii heinäkuusta syyskuulle. Hedelmä on teräväkärkinen, kiiltävä sekä ruskea pähkylä.
Marskivihvilää esiintyy Euroopassa varsinkin rannikoilla Itämeren eteläosaan asti. Ruotsissa lajia tavataan harvinaisena maan eteläosissa Skånesta Öölantiin savisilla merenrannoilla ja rantaniityillä. Lajia ei kasva Suomessa.
Aiheesta muualla

Finto: Kassu – Kasvien suomenkieliset nimet: Marskivihvilä (Juncus maritimus)
iNaturalist: Juncus maritimus
ITIS: Juncus maritimus (englanniksi)
United States Department of Agriculture (USDA): Juncus maritimus (englanniksi)
Flora of North America: Juncus maritimus (englanniksi)
UniProt: Taxonomy – Juncus maritimus (englanniksi)
Global Biodiversity Information Facility (GBIF): Juncus maritimus (englanniksi)
The Plant List: Juncus maritimus (englanniksi)
Matkalla jossain Suomessa

| Matkalla jossain Suomessa |
| --- | --- |
Kestoaika:  60 minuuttia
Alkuperämaa:  Suomi
Verkko:  Yle Teema
Esitetty:  12. marraskuuta 2010 – 17. joulukuuta 2010
Tuotantokausia:  1
Jaksoja:  6
Aiheesta muualla
IMDb 
Matkalla jossain Suomessa on Yle Kultturin tuottama, Yle Teema-kanavalla vuonna 2010 ensiesitetty kuusiosainen televisiosarja, jossa kolme viiden hengen ryhmää matkaa Suomessa kulkuvälineinään kolmivaihteiset polkupyörät, puiset järvisoutuveneet, vaelluskengät ja omat lihakset. Matka päättyi Heinäveden Valamoon. Pyöräilijät lähtivät liikkeelle Lahdesta, soutajat Kerimäeltä ja kävelijät Kolilta. Sarja on Yleisradion ja SLU:n yhteistuotantoa.
Kuusiosainen sarja seuraa päivästä päivään, aamusta iltaan kunkin ryhmän matkaa lähtöpisteestä samaan määränpäähän, samana päivänä, samalla kellonlyömällä. Perillä matkalaiset vertailevat valitsemiaan sanoja, joita he ovat keränneet matkan varrelta kuvaamaan kohtaamaansa Suomea.
Pääosissa nähdään Jon Jon Geitel, Heikki Kaisila, Anu Kiiveri, Tiia Kokko, Pekka Koponen, Teemu Matinpuro, Terhi Mäkelä-Pesonen, Meiju Niskala, Paula Noronen, Amanda Pilke, Janne Sainio, Sanna Salmenkallio, Mikko Tohkanen, Diamond Vain, Tumppi Varonen.
Aiheesta muualla

Matkalla jossain Suomessa (Arkistoitu – Internet Archive), Yle
Matkalla jossain Suomessa, (Arkistoitu – Internet Archive) SLU
Matti Hannuksela

Hannu Matti Jaakko Hannuksela (s. 1938) on suomalainen lääkäri ja professori. Hän oli Oulun yliopiston ihotautiopin professori vuodesta 1976. Hän tutki ihotauteja, kollageenitauteja ja allergiaa. Hän on Allergiatietokeskuksen johtaja.
Matti Harri

Matti Juhani Harri (10. helmikuuta 1940 Jalasjärvi – 30. syyskuuta 1977) oli suomalainen pika-aitajuoksija. Hän edusti Jalasjärven Jalasta ja Helsingin Kisa-Veikkoja, ja oli pituudeltaan 180 cm.
Harri teki 110 metrin aitajuoksun Suomen ennätyksen 14,3 Heinolassa 24. syyskuuta 1967. Hän sivusi Suomen ennätystä 14,2 Helsingissä 18. elokuuta 1969.
Harri voitti 110 metrin aitajuoksun Suomen-mestaruuden Oulussa 1964 ajalla 14,5. Hän saavutti samassa lajissa SM-hopeaa 1965, 1967, 1969 ja 1970 sekä SM-pronssia 1968. Sisäratojen SM-kilpailuissa hän saavutti 60 metrin aitajuoksussa kultaa 1969 ja 1970 sekä hopeaa 1967 ja 1968.
Harri edusti Suomea 110 metrin aitajuoksussa 21 maaottelujuoksussa vuosina 1962–1971 sijoittuen parhaimmillaan neljä kertaa toiseksi.
Matti Hannula (poliitikko)

Matti Aukusti Hannula (27. joulukuuta 1887 Kuolajärvi – 6. elokuuta 1954 Rovaniemi) oli suomalainen opettaja ja poliitikko.
Hannula valmistui kansakoulunopettajaksi Kajaanin seminaarista vuonna 1917 ja aloitti opettajanuransa Kittilässä, jossa työskenteli vuoteen 1930 asti. Asuessaan Kittilässä hän toimi myös kunnan kunnanvaltuuston jäsenenä. Vuosina 1930–1954 Hannula työskenteli kansakoulunopettajana Rovaniemen kauppalassa.
Maalaisliittolainen Hannula toimi kansanedustajana elokuusta 1929 lokakuuhun 1930 edustaen Lapinmaan vaalipiiriä. Hän oli eduskunnan talousvaliokunnan ja suuren valiokunnan jäsen.
Hannulan puoliso oli Eedit Elina Räikkönen, jonka kanssa hän avioitui vuonna 1917.
Maja Wasander

Ester Hjelt.
Ester Maria Hjelt, kirjailijanimeltään Maja Wasander (23. marraskuuta 1885 Vaasa – 29. tammikuuta 1960 Helsinki), oli suomenruotsalainen psykologi ja nuortenkirjailija.